**Nominácie na divadelné ceny DOSKY 2024**

**Bratislava, 25. októbra 2024 – Asociácia súčasného divadla dnes oznámila nominácie na ocenenia v rámci 27. ročníka Divadelných ocenení sezóny – DOSKY 2024. Nominácie aj víťazov určuje odborná divadelná obec. V tomto ročníku hlasovalo 38 divadelných kritikov, kritičiek, teoretikov, teoretičiek, publicistov a publicistiek. Mená víťazov a víťaziek DOSKY 2024 budú vyhlásené počas slávnostného ceremoniálu, ktorý sa uskutoční v pondelok 25. novembra 2024 v Divadle Aréna v Bratislave.**

Anketu DOSKY vyhlasuje **Asociácia súčasného divadla (ASD).** Ceny DOSKY sú ocenením tvorivých činov v oblasti profesionálneho divadla na Slovensku, a to vo všetkých žánroch: činoherné divadlo, opera, muzikál, bábkové divadlo, balet, súčasný tanec. DOSKY sa udeľujú fyzickým osobám bez ohľadu na štátnu príslušnosť tvorcov za umelecké výkony, ktoré mali premiéru v divadlách na území Slovenska v predchádzajúcej sezóne, v tomto ročníku sa teda hodnotili premiéry v termíne od **1. augusta 2023 do 31. júla 2024.**

Spolu až 11 nominácii získala Činohra SND, dve nominácie má SKD Martin, DJGT Zvolen či Divadlo Ludus Bratislava. ostatné súbory majú po jednej nominácii.

*„Je povzbudzujúce, že aj v tejto pre slovenskú kultúru náročnej dobe vznikajú úžasné diela, ktoré každé svojím spôsobom reflektujú dianie okolo nás. Nastavujú tvrdé, kritické zrkadlo ale zároveň parodujú, dávajú nádej a vyznačujú sa obdivuhodnou kreatívnou silou, ktorú žiadny politický, normalizačný alebo ideologický diktát nedokáže skrotiť, práve naopak posilní ju“* povedal predseda ASD a kreatívny producent cien DOSKY René Parák.

*“Veľkou témou uplynulej divadelnej sezóny bolo hľadanie identity, či už ju doplníme prívlastkom štátna, národná, národnostná, regionálna, rodová, sexuálna alebo umelecká. Tvorcovia a tvorkyne k nachádzaniu ľudskej autenticity pristúpili s plnou vážnosťou ale aj s humorom, pravdivo a s porozumením,”* vyjadrila sa garantka ankety DOSKY Zuzana Uličianska.

Za láskavú podporu ďakujeme vzácnym partnerom: **hlavnému partnerovi Nadácii Tatra banka**, spoločnosti **Immocap**, spoločnosti **LITA,** **Divadlu Aréna** a **Bratislavskému samosprávnemu kraju.** Záštitu nad slávnostným ceremoniálom prevzal **Juraj Droba župan Bratislavského samosprávneho kraja.**

Ceremoniál 27. ročníka sa bude konať **25. novembra 2024.** Režisérom divadelného ceremoniálu je **Jakub Nvota.**

Udeľovanou cenou je doska s postriebreným štítkom. Autorom výtvarného návrhu ceny je **Aleš Votava**, jej realizátorom je akademický sochár **Tomáš Lupták.** Autormi projektu divadelných ocenení sezóny DOSKY sú **Silvia Hroncová, René Parák a Zuzana Uličianska.** Ceny DOSKY sa udeľujú **od roku 1996.** V rámci ankety každoročne desiatky divadelných kritikov a kultúrnych žurnalistov dávajú svoje návrhy na ocenenia. Účastníci ankety navrhujú tri výkony v každej kategórii. Pri celkovom súčte bodov udelených kritikmi sa rešpektuje poradie nominovaných výkonov: tri body získavajú výkony uvedené na prvom mieste, dva body výkony uvedené na druhom mieste a jeden bod výkony uvedené na treťom mieste. Víťaza určí súčet dosiahnutých bodov.

**René Parák**

predseda Asociácie súčasného divadla, spoluautor a producent cien DOSKY

Tel: +421 949 020 012

**Nominácie**

**Divadelné ocenenia sezóny**

**DOSKY 2024**

***Kategória***

***Najlepšia inscenácia sezóny***

Inscenácia **Odliv** v autorskej réžii Lukáša Brutovského, Činohra Slovenského národného divadla, Bratislava

Inscenácia **História istého násilia** podľa románu Édouarda Louisa v réžii Barbory Chovancovej, Divadlo Ludus Bratislava

Inscenácia **Pes na ceste** podľa prózy Pavla Vilikovského v adaptácii a réžii Dušana Davida Pařízka, Činohra Slovenského národného divadla, Bratislava

***Najlepšia réžia sezóny***

**Dušan David Pařízek** za réžiu inscenácie **Pes na ceste** podľa prózy Pavla Vilikovského,Činohra Slovenského národného divadla, Bratislava

**Barbora Chovancová** za réžiu inscenácie **História istého násilia** podľa románu Édouarda Louisa, Divadlo Ludus Bratislava

**Michal Hába** za réžiu inscenácie hry Thomasa Bernharda **Divadelník**, Slovenské komorné divadlo, Martin

***Kategória***

***Najlepší mužský herecký výkon sezóny***

**Alexander Bárta, Ľuboš Kostelný, Robert Roth, Richard** **Stanke** za herecké výkony v postave **Iks Ypsilona** v inscenácii **Pes na ceste** podľa prózy Pavla Vilikovského v réžii Dušana Davida Pařízka, Činohra Slovenského národného divadla, Bratislava

**Martin Šalacha** za herecký výkon v postave Daniela Coulombeho v inscenácii **Ježiš z Montrealu** autora Denysa Arcanda v réžii Jána Luterána, Činohra Slovenského národného divadla, Bratislava

**Ľuboš Kostelný** za herecký výkon v postave Mr. Charlesa v inscenácii hry Paula Rudnicka **Sme v pohode** v réžii Daniely Špinar, Činohra Slovenského národného divadla, Bratislava

***Kategória***

***Najlepší ženský herecký výkon***

**Dana Droppová** za herecký výkon v postave Maryše v inscenácii podľa hry Aloisa a Viléma Mrštíkovcov **Maryša** v réžii Matúša Bachynca, Divadlo Jána Palárika, Trnava

**Jana Oľhová** za herecký výkon v postave Bruscona v inscenácii hry Thomasa Bernharda **Divadelník** v réžii Michala Hábu, Slovenské komorné divadlo, Martin

**Gabriela Dzuríková** za herecký výkon v postave Barbary Ellen v inscenácii hry Paula Rudnicka **Sme v pohode** v réžii Daniely Špinar, Činohra Slovenského národného divadla, Bratislava

***Kategória***

***Najlepšia scénografia sezóny***

**Juraj Poliak** za scénografiu v inscenácii hry Lukáša Brutovského **Odliv**, Činohra Slovenského národného divadla, Bratislava

**Alžbeta Kutliaková** za scénografiu k inscenácii **TEL3GRAM** tímu autoriek Kateřina Quisová, Silvia Vollmann a Alžbeta Vrzgula, Divadlo Jozefa Gregora Tajovského, Zvolen

**Markéta Plachá** za scénografiu k inscenácii **Pomlčka** tímu autoriek Tereza Krčálová, Romana Štorková Maliti, Iveta Ditte Jurčová, Slavka Civáňová, Divadlo Andreja Bagara v Nitre

***Kategória***

***Najlepší kostým sezóny***

**Alžbeta Kutliaková** za kostýmy k inscenácii **TEL3GRAM** tímu autoriek Kateřina Quisová, Silvia Vollmann a Alžbeta Vrzgula, Divadlo Jozefa Gregora Tajovského, Zvolen

**Katarína Holková** za kostýmy k inscenácii hry Lukáša Brutovského **Odliv**, Činohra Slovenského národného divadla, Bratislava

**Anita Szökeová** za kostýmy k inscenácii **Tri ženy pod orechom** podľa novely Václava Pankovčína, Divadlo Jonáša Záborského, Prešov

***Kategória***

***Najlepšia scénická hudba sezóny***

**Martin Husovský** za hudbu v inscenácii **Šeptuchy** v réžii Mariany Luteránovejpodľa románu Aleny Sabuchovej, Spišské divadlo, Spišská Nová Ves

**Daniel Fischer a Adam Ilyas Kuruc** za hudbu v inscenácii **Ježiš z Montrealu** autora Denysa Arcanda v réžii Jána Luterána, Činohra Slovenského národného divadla, Bratislava

**Martin ISO Krajčír a Kriss Krimm** za hudbu v inscenácii hry Lenky Garajovej **Amatéri** v réžii Šimona Ferstla, Divadlo Petra Mankoveckého, Bratislava

# *Kategória*

***Mimoriadny počin v hudobnom divadle***

**Matúš Bachynec** za réžiu opery Giacoma Pucciniho **Madama Butterfly**, Opera Slovenského národného divadla, Bratislava

**Peter Valentovič** za hudobné naštudovanie opery Richarda Wagnera **Tannhäuser**, Národné divadlo Košice

**Peter Mazalán** za koncept a réžiu projektu **Schwanengesang / Labutia pieseň** s využitím rovnomenného piesňového cyklu Franza Schuberta a textu Jany Bodnárovej, KunstPlay, Bratislava

***Kategória***

***Mimoriadny počin v tanečnom divadle***

**Andrej Kalinka** a**Milan Kozánek,** autori z kolektívu Med a prach za tanečné dielo **re-member**, Divadlo Štúdio tanca, Banská Bystrica

**Soňa Ferienčíková a kolektív** za projekt **IHOPEIWILL**, threeiscompany (Soňa Ferienčíková, Mária Júdová, Alexandra Timpau) & Jaro Viňarský

**Dušan Hégli** za choreografiu a réžiutanečnej inscenácie **Last Words** **of György Martin,**  Tanečné divadlo Ifjú Szívek

***Kategória***

***Mimoriadny počin v činohernom divadle***

**Dušan David Pařízek** za adaptáciu a réžiu inscenácie **Pes na ceste** podľa prózy Pavla Vilikovského,Činohra Slovenského národného divadla, Bratislava

**Blahoslav Uhlár a kolektív** za réžiu a performancie v autorskom diele **Škovránok**, Divadlo Stoka, Bratislava

**Miklós Forgács** za autorský text v inscenácii **Lilith** v réžii Eduarda Kudláča, Mestské divadlo, Žilina

V tomto roku sa do hlasovania formou elektronického formuláru zapojilo **38** kritikov, kritičiek, teoretikov, teoretičiek a publicistov a publicistiek**: Emil Bartko, Viera Bartková, Barbara Brathová, Miroslav Ballay, Monika Čertezni, Vladislava Fekete, Dária Fojtíková Fehérová, Barbora Forkovičová, Eva Gajdošová, Ida Hledíková, Marek Godovič, Soňa Jánošová, Veronika Kolejáková, Miroslava Košťálová, Miroslava Kovářová, Katarína Kučová, Nadežda Lindovská, Ivica Liskayová, Attila Lovász, Adam Nagy, Klára Madunická, Michaela Magálová, Matúš Marcinčin, Dita Marenčinová, Karol Mišovic, Michaela Mojžišová, Michaela Pašteková, Diana Pavlačková, Miron Pukan, Hana Rodová Kolbašská, Max Sobek, Soňa Šimková, Ivana Topitkalová, Zuzana Uličianska, Lýdia Urbančíková, Katarína Zagorski, Miroslav Zwiefelhofer, Marta Žilková.**